**УНИВЕРЗИТЕТ У НИШУ Образац Д2**

**ФИЛОЗОФСКИ ФАКУЛТЕТ**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ИЗВЕШТАЈ О НАУЧНОЈ ЗАСНОВАНОСТИ ТЕМЕ ДОКТОРСКЕ ДИСЕРТАЦИЈЕ** | | | | | | | | | | |
|  | | | | | | | | | | |
| **ПОДАЦИ О КАНДИДАТУ** | | | | | | | | | | |
| Презиме, име једног родитеља и име | | | Марковић Саша Оливера | | | | | | | |
| Датум и место рођења | | | 28. 2. 1989, Ниш | | | | | | | |
| **Основне студије** | | | | | | | | | | |
| Универзитет | | | Универзитет у Нишу | | | | | | | |
| Факултет | | | Филозофски факултет Универзитета у Нишу | | | | | | | |
| Студијски програм | | | Србистика | | | | | | | |
| Звање | | | Дипломирани филолог – србиста | | | | | | | |
| Година уписа | | | 2008. | | | | | | | |
| Година завршетка | | | 2013. | | | | | | | |
| Просечна оцена | | | 9,38 | | | | | | | |
| **Мастер студије, магистарске студије** | | | | | | | | | | |
| Универзитет | | | Универзитет у Нишу | | | | | | | |
| Факултет | | | Филозофски факултет Универзитета у Нишу | | | | | | | |
| Студијски програм | | | Српска и компаративна књижевност | | | | | | | |
| Звање | | | Мастер филолог | | | | | | | |
| Година уписа | | | 2013. | | | | | | | |
| Година завршетка | | | 2015. | | | | | | | |
| Просечна оцена | | | 10,00 | | | | | | | |
| Научна област | | | Српска и компаративна књижевност | | | | | | | |
| Наслов завршног рада | | | Аутобиографија о другом: аутобиографски романи Џона М. Куција | | | | | | | |
| **Докторске студије** | | | | | | | | | | |
| Универзитет | | | Универзитет у Нишу | | | | | | | |
| Факултет | | | Филозофски факултет Универзитета у Нишу | | | | | | | |
| Студијски програм | | | Филологија | | | | | | | |
| Година уписа | | | 2016. | | | | | | | |
| Остварен број ЕСПБ бодова | | | 140 | | | | | | | |
| Просечна оцена | | | 9,93 | | | | | | | |
| **ПРИКАЗ НАУЧНИХ И СТРУЧНИХ РАДОВА КАНДИДАТА** | | | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | | | **Категорија** | |
| 1 | Марковић, О. (2020). „Потрага за идентитетом у романима 'Дечаштво: сцене из провинцијског живота' и 'Младост' Џона М. Куција”, *Филолог*, Бања Лука: Филолошки факултет Универзитета у Бањој Луци, бр. 21, стр. 337–356. ISSN 1986-5864. | | | | | | | | М51 | |
| *Из угла постколонијалне критике анализирани су аутобиографски романи Џона Куција,* Дечаштво: сцене из провинцијског живота *и* Младост*. С обзиром на то да је Куци роман* Дечаштво *означио као „*autre-biography*”, у првом делу рада расправља се о карактеристикама овог жанра. Имајући у виду жанровско-типолошке специфичности поменутих романа, при интерпретацији истих фокус је стављен на мотив идентитетске потраге у вези са јунакововим односом према другости, а затим и на проблеме знања/моћи, хегемонијског дискурса, евроцентризма, могућности делања алтерног субјекта, као и питање расних, етничких, конфесионалних и других типова алтеритета. Иако се у оба романа инсистира на немогућности сазнавања другости, оба текста такође наговештавају могућност измирења аутобиографског субјекта са другим, и то преко мотива фарме, који се у овом раду тумачи као пример хетеротопије.* | | | | | | | |
| Рад припада научној области докторске дисертације | | | ДА | | НЕ | | ДЕЛИМИЧНО |
| 2 | Марковић, Оливера (2019). „Хумор и ограничења хумора у роману 'Ходочашће Арсенија Његована' Борислава Пекића“, *Philologia Mediana*, Ниш: Филозофски факултет Универзитета у Нишу, год. XI, бр. 11, стр. 119–135. ISSN 1821 – 3332 = Philologia Mediana. | | | | | | | | М51 | |
| *Предмет рада јесте хумор и границе хумора у роману* Ходочашће Арсенија Његована *Борислава Пекића, а посебна пажња је усмерена ка политичко-економском контексту на који свет приче реферише, као на главном ограничењу хумора у роману. Полазећи од тога да је свет приче у роману заснован на диспаратном односу између схватања главног јунака и схватања осталих ликова у причи, те да су границе хумора управо одређене приповедним модалитетима који тај свет приче обликују, као методолошку подлогу користи се теорију могућих светова Љубомира Долежела (1997). При анализи хумора коришћена је теорија когнитивног сажимања Жила Фоконијеа и Марка Тарнера (1998, 2002), при чему је фокус стављен на анализу хуморног амалгама означеног као „бивање са поседом” и различите варијанте његове елаборације у Пекићевом тексту.* | | | | | | | |
| Рад припада научној области докторске дисертације | | | ДА | | НЕ | | ДЕЛИМИЧНО |
| 3 | Марковић, Оливера (2018). „Гротеска као когнитивни феномен поетичког дискурса до предромантизма“, *Philologia Mediana*, Ниш: Филозофски факултет Универзитета у Нишу, год. X, бр. 10, стр. 119–134. ISSN 1821 – 3332 = Philologia Mediana. | | | | | | | | М51 | |
| *У раду је анализирано схватање гротеске у различитим поетичким списима од антике до предромантизма, са тежиштем на прагматичком моменту у поимању овог феномена. Методолошки оквир рада преузет је из теорије когнитивног оквира, са циљем да се укаже на позадинске аспекте појединих стилских праваца који су одредили границе семантизације овог феномена. Основно полазиште рада чини теза да сви покушаји одређења чврстог језгра концепта гротескe нужно морају водити сужавању значења појма. Појам гротеске може се схватити искључиво у дијахронијском низу, у зависности од дискурзивних пракси које структурирају значење ове речи у конкретним епохама. Закључује се да је гротескa отворена и динамичка категорија, која се може описати на синтаксичком, семантичком и прагматичком плану, при чему ниједна од ових равни није фиксирана.* | | | | | | | |
| Рад припада научној области докторске дисертације | | | ДА | | НЕ | | ДЕЛИМИЧНО |
| 4 | Марковић, Оливера (2018). „Потрага за идентитетом у приповеци *Молски акорди* Мирка Демића“, *Филолог*, Бања Лука: Филолошки факултет Универзитета у Бањој Луци, бр. 17, стр. 568–582. ISSN 1986-5864. | | | | | | | | М51 | |
| *Предмет рада је приповетка* Молскиакорди *Мирка Демића, а главни фокус анализе је на проблему наративног идентитета у оквиру вишеструких приповедних светова текста. Методолошко полазиште преузето је из теорије могућих светова и реторичке критике, као и из феминистичке критике и психоанализе лакановског типа. Указано је на карактеристике транссветовног и трансвременског идентитета јунака приповетке, и нарочито на сложене начине на које поједине наративне инстанце учествују у грађењу тих идентитета. Полазећи од контраста који је у основи мота приповетке, и пратећи бинарни код који је наизглед у основи семантике текста, ауторка показује могућности читања приповетке изван бинара, издвајајући скривени ток текста који је у вези са женскошћу.* | | | | | | | |
| Рад припада научној области докторске дисертације | | | ДА | | НЕ | | ДЕЛИМИЧНО |
| 5 | Марковић, Оливера (2016). „Аутобиографски романи Џона Максвела Куција и *autre-biography*“, *Наслеђе (часопис за књижевност, језик, уметност и културу)*, Крагујевац: Филолошко-уметнички факултет, год. XII, бр. 33, стр. 177–188. ISSN 1820-1768 = Наслеђе (Крагујевац). | | | | | | | | М51 | |
| *Рад се бави проблемом жанра „autre-biography” (који је први употребио Џ. М. Куци у вези са својим аутобиографским текстовима), са циљем да се укаже на кључне карактеристике овог жанрa из позиција наратологије, деконструкције и постструктурализма, као и да се утврди његов положај у оквиру аутобиографског жанра и жанра исповести. „Autre-biography”, који ауторка преводи са „аутобиографија о другом”, дефинисан је као метафикционални жанр и историографска метафикција, с обзиром на изражену тенденцију текстова који припадају овом жанру да проблематизују концепте истине, моћи и идентитета. Ове тврдње аргументоване су анализом одговарајућих Куцијевих есеја, говора и интервјуа. Закључује се да су формалне карактеристике овог жанра, као и могуће идеолошке импликације у оквиру истог, основ методолошког разликовања поменутог жанра аутобиографије о другом као поджанра аутобиографије.* | | | | | | | |
| Рад припада научној области докторске дисертације | | | ДА | | НЕ | | ДЕЛИМИЧНО |
| 6 | Марковић, Оливера (2016). „Вербална комика у комедији 'Пут око света' Бранислава Нушића“, *Philologia Mediana*, Ниш: Филозофски факултет Универзитета у Нишу. год. VIII, бр. 8, стр. 157–174. ISSN 1821 – 3332 = Philologia Mediana. | | | | | | | | М51 | |
| *Рад се бави проблемом комике у драми* Пут око света *Бранислава Нушића, са нарочитим фокусом на вербални тип комике. Осврћући се на досадашњу рецепцију Нушићеве комедије ауторка истиче критички консензус у погледу жанровског одређења Нушићеве драме као сценске ревије. Међутим, иновативност и дестабилизацију конвенционалног драмског модела ауторка уочава у чињеници да, упркос очекиваној доминацији ситуационе комике, примереној ревији као нижем комедиографском облику, управо вербални тип комике и комика ликова добијају на значају. Анализом комичких маски и комичке композиције ауторка закључује да ни овај Нушићев текст није лишен уметничких вредности, као и одређених политичких и филозофских идеологема.* | | | | | | | |
| Рад припада научној области докторске дисертације | | | ДА | | НЕ | | ДЕЛИМИЧНО |
| 7 | Марковић, Оливера (2019). „Домановићев хумор из угла когнитивистичких теорија“. Наука и савремени универзитет 8: Савремени токови у науци о језику и књижевности (тематски зборник радова, књига 2). Проф. др Марина Јањић (ур.). Ниш: Филозофски факултет Универзитета у Нишу, стр. 133–145. | | | | | | | | М14 | |
| *Студија представља прилог проучавању имплицитне поетике Радоја Домановића, и, нарочито, хумора у приповеткама овог писца. Узимајући као своје методолошко упориште когнитивну семантику (модел концептуалног сажимања) и посткласичну наратологију (постулате когнитивне наратологије и теорије могућих светова), ауторка пажњу при анализи хумора код Домановића усмерава на два проблема, структурално-функционалистички аспект појединачне шале и функционисање конкретне шале у оквиру текста. Издвојени су за Домановићев књижевни опус карактеристични поступци (маскирање једноструког света приче двоструком структуром, креирање хипотетичке ситуације као идеолошки „испражњеног” простора, облици амплификације централних хуморних блендова), и указано на облике читаочевог „урањања” у свет приче. Рад се фокусира на анализу приповетке* Данга*, да би се у финалном сегменту указало на апликабилност претходно коришћених методолошких модела при интерпретацији других Домановићевих приповедака.* | | | | | | | |
| Рад припада научној области докторске дисертације | | | ДА | | НЕ | | ДЕЛИМИЧНО |
| 8 | Марковић, О. (2020). „Иницијални и финални оквири у комедији 'Др' Бранислава Нушића и филму 'Масмедиологија на Балкану': проблем трансмедијалности”. *Традиционална естетска култура 13: СЛИКА И ПИСМО* (зборник радова са националног научног симпозијума са међународним учешћем, одржан у Нишу 9. 11. 2018. године). Ниш: Огранак САНУ у Нишу и Факултет уметности Универзитета у Нишу. Рад је прихваћен за штампу. | | | | | | | | М45 | |
| *У раду се из угла когнитивне и трансмедијалне наратологије испитује проблем отвореног почетка и краја у драми* Др *Бранислава Нушића и филму* Масмедиологија на Балкану *режисера Вука Бабића. Однос између Нушићевог текста и Бабићевог филма превасходно је виђен као однос транспозиције, где се свет приче протосвета у филму просторно и временски премешта, али притом задржава кључне карактеристике протосвета, што има даље друштвеноисторијске импликације. Однос преклапања и интеграције између светова приче поменутих остварења је у филму наглашен и на метанивоу, на шта указују и нарочити семиотички знаци у почетним и финалним сценама филма. Полазећи од тога да је завршавање у Нушићевим комедијама у знаку прекида/прелома оквира карактеристичног за комедију, посебна пажња у тексту је усмерена на питање краја/завршавања у анализираним остварењима, као и на проблем стереотипног оквира венчања у њима, и функције које такви финални оквири остварују.* | | | | | | | |
| Рад припада научној области докторске дисертације | | | ДА | | НЕ | | ДЕЛИМИЧНО |
| 9 | Марковић, О. (2018). ,,Српска књижевност за англосаксонскo тржиште (*Cat painters: an anthology of contemporary Serbian poetry*, ур. Биљана Д. Обрадовић и Дубравка Ђурић, Њу Орлеанс: Dialogos Press, 2016).” *Philologia Mediana*, Ниш: Филозофски факултет Универзитета у Нишу, год. X, бр. 10, стр. 708–712. ISSN 1821 – 3332 = Philologia Mediana. | | | | | | | | М56 | |
| *У раду је дат критички осврт на антологију савремене српске поезије преведене на енглески језик,* Cat painters: an anthology of contemporary Serbian poetry*. У складу са стандардима научне критике, ауторка даје приказ пропратних текстова укључених у издање, кратке биографије уредница антологије, и, разматрајући критеријуме за избор песничких текстова укључених у издање, и, с тим у вези, коментаришући избор насловне илустрације за књигу, износи суд о високим уметничким дометима превода, као и важност антологије за деконструисање негативних представа Запада о култури Србије и Балкана.* | | | | | | | |
| Рад припада научној области докторске дисертације | | | ДА | | НЕ | | ДЕЛИМИЧНО |
| 10 | Марковић, О. (2018). „Свом роду на част: репринт *Српског венца* Тодора Влајића (о књизи 'Српски венац' Тодора Влајића, прир. Данијела Поповић Николић и Александар Костадиновић, Књажевац: Народна библиотека 'Његош', 2017), *Филолог*, Бања Лука: Филолошки факултет Универзитета у Бањој Луци, бр. 18, стр. 582–589. ISSN 1986-5864. | | | | | | | | М56 | |
| *Рад представља приказ критичког издања* Српског венца *Тодора Влајића, српског учитеља, писца и сакупљача усмених умотворина. Указано је на значај овог текста за српску културу 19. века и, сходно томе, на важност објављивања и адекватног презентовања фототипског издања текста, како за стручну јавност тако и за ширу читалачку публику. Ауторка назначава важне моменте у животу и раду Тодора Влајића, функције и домете његовог* Венца*, расправљајући истовремено и о природи грађе и главним структурним обележјима овог дела. Поред тога, дат је исцрпан приказ свих критичких текстова који прате поменуто издање, уз напомене о, у појединим случајевима, пионирском значају појединих књижевнокритичких и књижевноисторијских студија укључених у издање за српску филологију.* | | | | | | | |
| Рад припада научној области докторске дисертације | | | ДА | | НЕ | | ДЕЛИМИЧНО |
| 11 | Марковић, О. (2017). „Традиција и савременост: о делу Борислава Радовића”, *Philologia Mediana*, Ниш: Филозофски факултет Универзитета у Нишу, год. 9, бр. 9, стр. 725–732. ISSN 1821 – 3332 = Philologia Mediana. | | | | | | | | М56 | |
| *Руководећи се стандардима научне критике, ауторка даје исцрпан приказ зборника радова* О поезији и поетици Борислава Радовића. *Полазећи од чувене изјаве Т. С. Елиота из чланка* Традиција и индивидуални таленат, *ауторка је указала на значај који Радовићево песничко дело има у српској књижевнокритичкој рецепцији. Сваки од двадесет и три рада о Радовићевој поезији представљен је тако што је ауторка поступком синтетичког читања издвојила а потом адекватно вредновала његова интерпретативна тежишта.* | | | | | | | |
| Рад припада научној области докторске дисертације | | | ДА | | НЕ | | ДЕЛИМИЧНО |
| 12 | Марковић, О. (2018). „Хумор и ограничења хумора у роману *Ишчекујући варваре* Џона М. Куција.” *Krizni aspekti mišljenja: elektronski zbornik radova sa IV Karlovačkih dana slobodne misli.* Andrea Ratković (ur.). Sremski Karlovci: Centar za afirmaciju slobodne misli, 2018, стр. 75–85. | | | | | | | | М63 | |
| *У раду се анализира хумор и ограничења хумора у роману* Ишчекујући варваре *Џона М. Куција. Главна теза рада је да етичка функција овог романа, стављена у први план, јесте и главно ограничење хумора у њој. Тумачење полази од тезе да је симпатетичка имагинација централна идеја у Куцијевом раду (Heister, 2014) и ослања се на тзв. Benign Violation Theory (McGraw & Warren, 2010, 2014) и General Theory of Verbal Humor (Attardo & Raskin, 1991) као методолошке базе при анализи хумора. Читање романа показује да се нарушавање субјективних репрезентација о свету реципијента путем шале (или њеног покушаја) и бенигна ситуација не појављују симултано, што је један од услова да се шала доживи као смешна. Ова противуречност је важан облик усмеравања читања јер нагони читаоца да дубље истражи и бенигну ситуацију и њено кршење, што каналише и фокализује његову емпатију. С тим у вези, даљи методолошки подстицај за анализу ограничења хумора пружила је постколонијална критика.* | | | | | | | |
| Рад припада научној области докторске дисертације | | | ДА | | НЕ | | ДЕЛИМИЧНО |
| 13 | Марковић, О. (2019). „Трансмедијално приповедање и когнитивне метафоре: случај комедије 'Др' Бранислава Нушића и филма 'Масмедиологија на Балкану'”, књига апстраката са међународног научног скупа *New horizons of culture, arts and media in the digital environment*, Факултет драмских уметности у Београду, 11–14. 9. 2019, Београд. | | | | | | | | М30 | |
| *У раду се истражују неке особености трансмедијалног приповедања на примеру односа светова приче два уметничка остварења (драмског текста* Др *Бранислава Нушића и играног филма* Масмедиологија на Балкану *режисера Вука Бабића), с обзиром на оне заједничке метафоре које су за два света приче препознате као стожерне. Рад се методолошки ослања на посткласичну наратологију (теорију могућих светова, трансмедијалну наратологију), као и на когнитивну семантику, односно теорију концептуалног сажимања (Fauconnier & Turner, 1998, 2002) и допуну овог модела (Hedblom, Kutz, Neuhaus, 2015). Иако природа медија трансформише информације везане за светове прича који су у трансмедијалном односу, хипостазирано је да ће неки метафорички обрасци протосвета у трансмедијалном трансферу бити сачувани и да су ти обрасци лингвистички маркери којим се потцртавају неки надређени принципи који управљају процесом креирања значења у оквиру конкретног семиотичког система. Пажња је у раду усресређена на генерички простор у оквиру прихваћеног модела когнитивне метафоре, при чему се полази од тога да су сликовне схеме база наративног потенцијала метафоре.* | | | | | | | |
| Рад припада научној области докторске дисертације | | | ДА | | НЕ | | ДЕЛИМИЧНО |
| 14 | Марковић, О. (2019). „Дескриптеме у роману *Два идола* Богобоја Атанацковића”, књига апстраката са међународног научног скупа *Језик, књижевност, уметност,* Филолошко–уметнички факултет Универзитета у Крагујевцу, 25–26. 10. 2019. | | | | | | | | М30 | |
| *У раду се проучавају типови описа (чисте дескрипције, описне нарације, наративног описа), облици њиховог увођења и функције у роману* Два идола *Богобоја Атанацковића, а посебна пажња је усмерена на уметничке реминисценције у оквиру поменутог романа као облике натурализације текста, а који су у вези са ауторовим и приповедачевим идеалним и претпостављеним адресатима. Методолошка база за проучавање дескрипције јесте посткласична наратологија, пре свега схватање дескрипције као облика менталне репрезентације или когнитивног фрејма код Вернера Волфа (2007). Уочено је да дескриптеме у Атанацковићевом тексту, посебно оне које упућују на уметничке артефакте, играју посебно значајну улогу у псеудообјективизацији, те да она има нарочито важну улогу у генерисању виртуелних аспеката приче и оснаживању идеолошких тежишта приповедања. Анализиране дескриптеме смештене су у одговарајуће књижевноисторијске контексте.* | | | | | | | |
| Рад припада научној области докторске дисертације | | | ДА | | НЕ | | ДЕЛИМИЧНО |
| 15 | Марковић, О. (2019). „Процес елаборације когнитивне метафоре хуморног типа у наративном тексту”, књига апстраката са научног скупа са међународним учешћем *Балкан Арт Форум 2019*, 4–5. 10. 2019, Ниш. | | | | | | | | М64 | |
| *У раду се проучава когнитивна метафора хуморног типа и процес њене елаборације у наративном тексту. Рад се методолошки ослања на теорију концептуалног сажимања Жила Фоконија и Марка Тарнера (1998, 2002) и допуне овог модела (Hedblom, Kutz, Neuhaus 2015), као и на друге релевантне моделе из области когнитивне семантике и когнитивне наратологије. Наративни и реторички потенцијал метафоре проучава се у вези са појмом генеричког простора, као и појмом сликовних схема (Lakoff & Johnson 1980) у оквиру поменутог простора. Фокус истраживања је стављен на процесе елаборације хуморног бленда у једној дискурзивној ситуацији с обзиром на активиране односе и елементе које генерички простор садржи. Теоријске поставке рада илустроване су изабраним хуморним метафорама из корпуса наративних текстова српског реализма 19. и 20. века.* | | | | | | | |
| Рад припада научној области докторске дисертације | | | ДА | | НЕ | | ДЕЛИМИЧНО |
| 16 | Марковић, О. (2017). „Идеолошки дискурс *Покрета за обнову србистике* Петра Милосављевића”, књига апстраката са националног симпозијума са међународним учешћем *Традиционална естетска култура 12: Беседа*, Огранак САНУ у Нишу и Факултет уметности Универзитета у Нишу, Ниш, 10. 11. 2017. | | | | | | | | М64 | |
| *Рад се бави идеолошком подлогом оних дела Петра Милосављевића који припадају иницијативи Покрета за обнову србистике, са фокусом на Mилосављевићева читања историје српске књижевне историографије. Основна теза рада јесте та да се у поменутим делима стварност српског народа препознаје преко симболичких интерпретативних оквира задатих од стране српске националистичке идеологије постсоцијалистичког типа. Полазећи од* Митологика *Р. Барта као методолошког оквира, рад покушава да одговори на следећа питања: на који начин је у анализираним текстовима представљен положај српске историографије у различитим фазама њеног развоја; на којим местима и са којим конотацијама се искривљује слика српске историографије; које фигуре (у бартовском смислу те речи) су притом коришћене. Указано је на оне аспекте српског националистичког наратива путем којих Милосављевић конструише културно-историјску слику реалности српског народа, и уочено да је антикомунистички наратив важан извор легитимације Милосављевићевих ставова на дату тему.* | | | | | | | |
| Рад припада научној области докторске дисертације | | | ДА | | НЕ | | ДЕЛИМИЧНО |
| 17 | Марковић, Оливера (2019). „*Све је тој било чисто у тој време:* транскрипт теренског записа”, *Караџић: часопис за историју, етнологију, археологију и уметност*, бр. 10, стр. 142–177. ISSN 1821-4061. | | | | | | | | М | |
| *Рад представља транскрипт теренског записа обављеног у оквиру пројекта* Савремена теренска истраживања усмене традиције Заплања *Филозофског факултета Универзитета у Нишу, уз одговарајући критички увод у којем се наводе основни подаци везани за поменути пројекат, информације у вези са дијалекатским особеностима записа и принципима транскрибовања, као и напомене о садржају записа и фрагментима усменог стваралаштва и традицијске културе.* | | | | | | | |
| Рад припада научној области докторске дисертације | | | | ДА | НЕ | ДЕЛИМИЧНО | |
| 18 | Марковић, Оливера (2018). „*Невероватни цилиндер Њ. В. краља Кристијана* Живојина Вукадиновића као друштвено-политичка критика”, *Градина: часопис за књижевност, уметност и културу*, Ниш: Нишки културни центар, 82-83. ISSN 0436-2616. | | | | | | | | М53 | |
| *Предмет овог рада јесте у српској науци о књижевности мање познати драмски текст* Невероватни цилиндер Њ. В. краља *Кристијана Живојина Вукадиновића, са освтртом на стање српске драме између два светска рата, жанровско-типолошке особености драме, тематско-мотивска тежишта текста и његове структуралне аспекте, као и на потенцијална интерпретативна исходишта дела.* | | | | | | | |
| Рад припада области научне дисертације | | | | ДА | НЕ | ДЕЛИМИЧНО | |
| 19 | Марковић, Оливера (2013). „Стратегије читања у приповеци Џепови пуни камења Јелене Ленголд”, *Градина: часопис за књижевност, уметност и културу*, Ниш: Нишки културни центар, бр. 52-53-54, стр. 179–195. ISSN 0436-2616. | | | | | | | | М53 | |
| *У раду се интерпретира приповетка* Џепови пуни камења *Јелене Ленголд полазећи од стратегија читања које постулира савремена књижевнотеоријска парадигма. Методолошко упориште анализе чине дела представника феноменолошке теорије, теорије рецепције, критике читалачког одговора, реторичке критике, наратологије. Полазећи од овако сложеног херметичког поља које обухвата савремену парадигму теорија читања, ауторка је ставове Р. Ингардена, В. Изера, Џ. Принса, Н. Холанда, Џ. Фелана повезала за семантиком дела откривајући на тај начин његову реторичку сложеност. У закључку рада истакнуто је да се преко теме приче/приповедања и читања разрешавају неки битни и егзистенцијални, односно, психолошки проблеми које овај текст Јелене Ленголд покреће.* | | | | | | | |
| Рад припада области научне дисертације | | | | ДА | НЕ | ДЕЛИМИЧНО | |
|  | | | | | | | | | | |
| **НАПОМЕНА**: уколико је кандидат објавио више од 5 радова, додати нове редове у овај део документа | | | | | | | | | | |
| **ИСПУЊЕНОСТ УСЛОВА КАНДИДАТА ЗА ПОДНОШЕЊЕ ЗАХТЕВА ЗА ОДОБРАВАЊЕ ТЕМЕ** | | | | | | | | | | |
| **Кандидат испуњава услове предвиђене Законом о високом образовању, Статутом Универзитета и Статутом Факултета да поднесе захтев за одобравање теме докторске дисертације** | | | | | | | | | **ДА** | **НЕ** |
| *образложење* | | | | | | | | | | |
| **ИСПУЊЕНОСТ УСЛОВА МЕНТОРА** | | | | | | | | | | |
| Име и презиме, звање | | Снежана М. Милосављевић Милић, редовни професор | | | | | | | | |
| Ужа научна област за коју је изабран у звање | | Српска и компаративна књижевност (Теорија књижевности и Методологија науке о књижевности) | | | | | | | | |
| Датум избора | | 27. 01. 2015. | | | | | | | | |
| Установа у којој је запослен | | Филозофски факултет у Нишу | | | | | | | | |
| Е-пошта | | snezana.milosavljevic.milic@filfak.ni.ac.rs | | | | | | | | |
| **Најзначајнији радови ментора из научне области којој припада тема докторске дисертације** | | | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | | | **Категорија** | |
| 1 | Snežana Milosavljević Milić, Virtuelni narativ – ogledi iz kognitivne naratologije, Sremski Karlovci - Novi Sad, Niš: Izdavačka knjižarnica Zorana Stojanovića, Filozofski fakultet, (2016), 280 str. – ISBN 978-86-7379-420-4, ISBN 978-86-7543-325-5 | | | | | | | | M 14 | |
| 2 | Snežana Milosavljević Milić, Notions on Atmosphere – Toward the Limits of Narrative Understanding, Primerjalna književnost (Ljubljana) 43.1 (2020), ISSN 0351-1189, ISSN 2591-1805, 31–50, https://orcid.org/0000-0002-0313-6849, UDK 82.0-3 | | | | | | | | M 23 | |
| 3 | Снежана Милосављевић Милић, Когнитивна наратологија, Књижевна историја, XLVII br. 155, (2015), str. 11-23. – UDK 82.0 ISSN 0350-6428 | | | | | | | | M 24 | |
| 4 | Снежана Милосављевић Милић, Бука у лакунама – методолошки аспекти односа текста И тишине, У: Д. Бошковић, Ч. Николић (ур), Српски језик, књижевност, уметност, Тишина, књ. ИИ, Зборникрадова са XИ медјународног научног скупа: Српски језик, књижевност, уметност, Тишина, Крагујевац, ФИЛУМ, (2017), стр. 15-24. – UDK 82.0 / 801.82:2-444.6, ISBN 978-86-80796-08-6) | | | | | | | | M 14 | |
| 5 | Снежана Милосављевић Милић, Карневалски свет са друге стране и трансфикционални идентитет књижевног лика, У: Научни састанак слависта у Вукове дане, књ. 47/2 (2018), стр. 215-224, ISSN 0351-9066, ISBN 978-86-6153-507-9 https://doi.org/10.18485/msc.2018.47.2.ch19, COBISS.SR-ID 267550732 | | | | | | | | M 14 | |

|  |  |  |  |
| --- | --- | --- | --- |
| **Менторства у последње три године** | | | |
| **Р. бр.** | **Име и презиме докторанда, тема докторске дисертације, факултет/универзитет** | **Датум именов.** | **Датум одбране** |
| 1. | Мирјана Бојанић Ћирковић, *Типологија читалаца у романима Милорада Павића из угла савремених теорија читања*, Филозофски факултет Универзитета у Нишу | 03.06.2015. | 14.05.2018 |
| 2. | Данијела Петровић, *Конструкција наративног идентитета у романима Давида Албахарија и Владимира Тасића насталим у Канади*, Филозофски факултет Универзитета у Нишу | 25. 05. 2017. | 02. 04. 2018. |
| 3. | Нина Говедар, *Примјена савремених књижевнотеоријских приступа у настави књижевности на примјеру дјела Иве Андрића*, Филозофски факултет Пале, Универзитет у Источном Сарајеву | 18. 02. 2020. | 03. 07. 2020. |
| 4. |  |  |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Ментор испуњава услове предвиђене Законом о високом образовању, Статутом Универзитета и Статутом Факултета** | | | | | | | | **ДА** | **НЕ** |
| *образложење* | | | | | | | | | |
| **ОБРАЗЛОЖЕЊЕ ТЕМЕ** | | | | | | | | | |
| Предлог наслова теме докторске дисертације | | | Теорије хумора у когнитивистичким наукама и могућност њихове примене у проучавању наративног књижевног текста | | | | | | |
| Научно поље | | | Друштвено-хуманистичке науке | | | | | | |
| Научна област | | | Филолошке науке, Наука о књижевности | | | | | | |
| Ужа научна област | | | Српска и компаративна књижевност | | | | | | |
| Научна дисциплина | | | Теорија књижевности | | | | | | |
| 1. | Предмет научног истраживања *(до 800 речи)* | | | | | | | | |
| Предмет научног истраживања јесте феномен хумора у когнитивистичким теоријама (когнитивној лингвистици и поетици, когнитивној наратологији и когнитивној психологији) и могућност апликације закључака ових теорија при интерпретацији дужих наративних књижевних текстова. Основна претпоставка истраживања јесте та да валидна теорија хумора мора бити универзалистичка (будући да је способност препознавања и генерисања хумора људски сингуларитет), али и истовремено партикуларистичка и контекстуална (будући да мора бити довољно еластична да објасни најразличитије феномене хуморног типа у дијахронијском низу и у транскултурном контексту, као и с обзиром на индивидуалне поетичке контексте). У том смислу теорија когнитивног оквира показала се као ваљано полазиште за појашњење датог феномена: когнитивни оквир јесте један од основних когнитивних механизама за категоризацију људског искуства, али је структура појединачног когнитивног оквира расплинута, без јасних ивица и јасно одређеног прототипичног центра. Поред тога, хумор је у датом истраживању проучаван и у оквиру теорије појмовног сажимања, при чему се сам процес концептуалне интеграције види као базичан когнитивни процес који је истовремено структурно једнообразан и динамичан. Полазећи од тога да се појам хумора може узети као кровни појам којим се могу означити различити хуморни облици, главна идеја истраживања јесте та да се хумор треба разумети у вези са инкогруентношћу, обликом неподударности између очекиваног и стварног значења једне ситуације која се доживљава као смешна, али и да инконгруенцију треба разумети као субординирани појам у оквиру широке и од контекста зависне мреже значења која је у вези са неочекиваношћу или изненађењем. Хуморни ефекат почива на изненадном прекиду нормалног рада когниције услед неочекиваног удруживања двају или више концептуалних домена. Изненадно препознавање неочекиваности таквог споја за последицу има промену активираног когнитивног оквира, односно реинтерпретацију иницијалне мреже појмовног сажимања у складу са релевантним локалним информацијама. Препознавање једног споја („бленда”) као више или мање смешног зависи од степена удаљености стварног од очекиваног значења појмовне мреже, односно од удаљености стварног значења од прототипичног центра активираног домена, а овакво сагледавање феномена хумора омогућава да се он посматра као феномен скаларног типа. Притом, спој између домена мора бити снажно маркиран двама типовима веза – дисаналогијом и аналогијом, при чему је наша претпоставка да хуморна појмовна мрежа двоструко „подвлачи” или активира аналошки тип везе – први пут у вези са „маскирањем” неочекиваности споја, а други пут у процесу поновне анализе, када се препознаје аналогија „рубних” аспеката активираних домена. С обзиром на то да хумор не препознајемо као аутономни когнитивни феномен, нарочиту пажњу усмеравамо на први чинилац, опште (когнитивне) механизме концептуализације и њихове улоге у формирању шале и, у вези са тим, на улогу контекста у процесу семиозе.  Други главни део рада односи се на испитивање могућности примене когнитивистичких теорија хумора при анализи дужег наративног књижевног текста. С тим у вези пажња је усмерена на процесе употпуњавања и разраде хуморног бленда у дужем тексту, а посебно на улогу генеричког простора (и, нарочито, улогу сликовних схема које овај простор садржи), метонимијске трансфере значења, улогу перспективе аутора и различитих типова реципијената у овим процесима, као и могућност увођења контекста у сам модел. У предложеном моделу анализе хуморног књижевног текста полази се од препознавања за један текст централних хуморних метафора и њихове анализе (на првом степену, у вези са композицијом, односно функционално-структуралним аспектима појмовне мреже; на другом степену, у вези са процесима употпуњавања и разраде). Други степен анализе појмовне мреже подразумева комбиновану апликацију методолошких постулата преузетих из когнитивне психологије и когнитивне лингвистике и методолошких постулата преузетих превасходно из области посткласичне наратологије (на пример, како се хуморни бленд елаборира с обзиром на модална ограничења света приче и како та модална ограничења ограничавају хуморне ефекте у вези са различитим типовима читалаца, формирајући тако „ивице” хуморног бленда). У том смислу у раду се проучава могућност усклађивања поменутих методолошких парадигми. С тим у вези посебна пажња ће бити бити усмерена на функције хуморне метафоре код грађења света приче, аутентизацију света приче, обликовању књижевног јунака, учешће хуморне метафоре у „јачању” приповедних стратегија.  Књижевни текст можемо замислити као вишедимензионални макробленд или мрежу значења у којој се различити облици концептуалних спајања одигравају на више нивоа. Везе између ентитета у макробленду су динамичке, вишесмерне и делимично слободне. Сами ентитети могу бити појединачне инстанце (догађај, агенс, објекат) или већ готови блендови (преузети као готови културолошки блендови или интегрисани у току читања). Приликом активирања и довођења у везу двају или више когнитивних матрица у оквиру мреже појмовног сажимања типично су истакнути само они елементи, односи и улоге који су најделотворнији (и најекономичнији) за значења која се желе остварити, док остали елементи датих когнитивних матрица остају у другом плану, виртуелно присутни, али уз могућност да буду активирани у даљем процесу елаборације сажетог простора. Ограниченост овог процеса, укључујући ту и „границе” хумора, контекстуално је детерминисан, те контекст мора бити на адекватан начин и формално укључен у модел анализе хуморног текста. Контекстуалне претпоставке, експлициране и неексплициране, стално „просијавају” током читања, прожимају све аспекте и нивое текста, омогућавајући процес разумевања, делимично ограничавајући бесконачна учитавања значења и креирајући очекивања читалаца. У том смислу анализа наративног књижевног текста мора укључити и проблем односа текста према различитим типовима адресата, будући да овај однос може усмерити интерпретацију према сасвим конкретним, у контексту појединачне епохе заснованим, значењима.  Апликативни део истраживања показује могућности примене предложеног модела при интерпретацији текстова европске литературе од старогрчке књижевности до постмодернистичке књижевности, односно, од Аристофана и Плаута, преко Ђованија Бокача, Џефрија Чосера, Мигела де Сервантеса, Франсое Раблеа, Молијера, Лоренса Стерна, Хенрија Филдинга, Николаја Гогоља, до Луиђија Пирандела, Џејмса Џојса, Семјуела Бекета, Итала Калвина, Умберта Ека и Џона Куција. Датом корпусу биће прикључене и одабране шаљиве приче српске народне књижевности како би се, преко аналитичко-интерпретативне и компаративне методе, испитале особености хумора у поетици која је радикално другачија од оних на којима почивају претходно наведени текстови писане књижевности. Осим тога, поменутом корпусу су прикључени и поједини текстови српске књижевности (Радоја Домановића, Бранислава Нушића и Борислава Пекића). Широк корпус изабраних књижевних извора омогућиће прецизније дефинисање проблема који се у вези са препознавањем хумора, с обзиром на промену хоризонта очекивања публике, јављају, и отворити могућност да се преко детектовања успешних и неуспешних елемената хумора с обзиром на рецепцијски оквир истражи и померање функција тих елемената услед промене епистеме. | | | | | | | | | |
| 2. | Усклађеност проблематике са коришћеном литературом *(до 200 речи)* | | | | | | | | |
| Литература на којој се заснива истраживање може се поделити у пет основних категорија: 1. поетички и филозофски текстови од антике до савременог доба, који се баве смехом, хумором и комичким жанровима; 2. студије из области когнитивне лингвистике и когнитивне психологије, које се баве општим својствима и процесима људске когниције; 3. когнитивистичке теорије хумора; 4. литература из домена теорије књижевности (реторичка критика, класична и когнитивна наратологија, теорија могућих светова); 5. рецепција различитих наративних књижевних текстова европске књижевности у књижевноисторијским и књижевнокритичким радовима. Методолошку базу за систематизацију и допуну когнитивистичких теорија хумора проналазимо у когнитивнолингвистичким и когнитивнопсихолошким студијама које се баве утеловљеношћу људске когнције, сликовним схемама, категоризацијом и уоквиравањем, когнитивном метонимијом и когнитивном метафором. Полазећи од тога да основ концептуализација које се могу схватити као хуморне јесте категоризација, бавимо се теоријама когнитивног оквира у амодалним компутационим теоријама ума (М. Мински [Minsky]; Шенк и Абелсон [Schank & Abelson]), семантиком оквира Ч. Филмора (Fillmore), теоријом прототипа Е. Рош (Rosch), идеализованим когнитивним моделима Џ. Лејкофа (Lakoff), теоријом истакнутости Р. Ђоре (Giora), да бисмо на крају указали на могућност сагледавања свих поменутих модела кроз призму теорије когниције засноване на перцепцији Л. В. Барсалоа (Barsalou). Поред тога, бавимо се сложеним типовима концептуализације, у вези са теоријом појмовне метонимије (З. Кевечеш [Kövecses]) и, нарочито, теоријом појмовне метафоре Џ. Лејкофа и М. Џонсона (Lakoff & Johnson), као и теоријом појмовног сажимања Ж. Фоконијеа и М. Тарнера (Fauconnier & Turner), и њеним допунама у вези са проблемом увођења контекста при моделовању процеса семиозе (шестопартитни модел појмовног сажимања Брант и Брантове [Brandt & Brandt], „grounding box” Кулсонове и Окли [Coulson & Oakley], модел вишеструко утемељене семантике М. Антовића, замена оквира Ш. Кулсон). Овај преглед даје ширу методолошку димензију за сагледавање когнитивистичких теорија хумора у ужем и ширем смислу, почев од схватања хумора као креативног чина код А. Кеслера (Koestler), преко проучавања хумора у структуралистички оријентисаним семантикама – теорији изотопије А. Ж. Гремаса (Greimas) и њеним варијантама (В. Морин [Morin], П. Шародо [Charaudeau], П. Жиро [Guiraud], дисјункционо-изотопијски модел С. Атарда [Attardo]), до проучавања хумора код когнитивиста прве и друге генерације (модел хумора заснован на разрешењу изненађења Т. Шулца [Schultz]; семантичке теорије В. Раскина [Raskin]; општа теорија вербалног хумора В. Раскина и С. Атарда; теорија релевантности Д. Спербера и Д. Вилсон [Sperber & Wilson] и њене адаптације за проблем хумора код Ф. Јуса [Jus] и Л. Д. Ричија [Ritchie]; схватање хумора код Џ. Мореала [Morreall], итд.); односно треће генерације (хумор као метонимија – А. Барселона [Barcelona], Броне и Фејарц [Brône i Feyarts]; хумор и теорија менталних простора – Хофстејдер и Габора [Hofstadter and Gabora], П. А. Брант, Ш. Кулсон, Кирацис [Kyratzis]; хумор и профилисање – Крофт и Круз [Croft & Cruse], Р. Ђора; скаларни хумор – Берген и Бинстед [Bergen i Binsted], итд.). Наративни потенцијал хуморне метафоре биће проучен у вези са структурално-функционалним аспектима појединачне шале који ће бити схваћени као лингвистички маркери који потцртавају приповедне модалитете света приче (Љ. Долежел [Doležel]), а посебно у вези са сликовним схемама (М. Тарнер). Процес елаборације хуморне метафоре у дужем наративном тексту затим ће бити проучаван у вези са учинцима читаочевог урањања у књижевни текст (Изер [Iser], Џ. Принс [Prince], Џ. Фелан [Phelan], Мари-Лор Рајан [Ryan]), поступцима уоквиравања (В. Волф [Wolf]), као и у вези са моделима адаптација теорија хумора за дужи наративни текст (В. Хлопики [Chlopicki], С. Атардо, Т. Окли). | | | | | | | | | |
| 3. | Циљеви научног истраживања *(до 500 речи)* | | | | | | | | |
| С обзиром на маргинални статус когнитивистичких дисциплина у српској науци о књижевности, али и широку популарност ових дисциплина у иностраним наукама, предложено научно истраживање треба дати свој допринос упознавању стручне јавности са когнитивистичком парадигмом. Осим тога, у српској науци о књижевности проучавања појма хумора су до сад махом била усмерена на традиционална (пре свега, структуралистичко-функционална) схватања хумора, те предложено истраживање хумора са аспекта когнитивне лингвистике, когнитивне психологије, когнитивне поетике и когнитивне наратологије треба да укаже на нове могућности проучавања овог феномена. С тим у вези биће подвучена делимична паралела која постоји између ових и ранијих теорија хумора, с обзиром на то да ће се у истраживању извршити систематизација схватања хумора у поетичком и филозофском дискурсу од антике до данас.  У оквиру наведене теме докторске дисертације истраживањем ће бити посебно размотрена могућност интердисциплинарног приступа проблему хумора и анализи хумористичког наративног текста. Једно од главних ограничења когнитивне лингвистике уопште, као и когнитивнолингвистичких приступа феномену хумора, огледа се у томе што је у оквиру ове дисциплине анализа махом усмерена на кратке наративне форме попут вица, док анализа дужих наративних форми изостаје. Стога је наша пажња посебно усмерена на повезивање главних теоријско-методолошких постулата когнитивистичких дисциплина (когнитивни фрејм, теорије катеогоризације, теорије метафоре) са постигнућима посткласичне наратологије, а нарочито когнитивне наратологије и теорије могућих светова.  Додатни циљеви дате дисертације су следећи: понудити адекватно објашњење појма неочекиваности у вези са појмом промене когнитивног оквира и истражити могућност редефинисања појма инконгруенције у оквиру дате проблематике; препознати неке логичке механизме когнитивног типа путем којих се формира хуморни бленд, и њима аналогна наративна средства и стратегије; истражити улогу генеричког простора у креирању хуморног бленда, и нарочито улогу сликовних схема, и утврдити да ли у вези са овим питањима постоје неки аспекти који су специфични за хуморне сажете просторе; понудити таксономију комичних средстава у оквиру усвојене перспективе и дати корелацију између ове таксономије и неких широко прихваћених таксономија комичних средстава; понудити модел који ће омогућити интерпретацију хуморних књижевних текстова на задовољавајући, нестатички начин, и показати могућности примене датог модела у анализи текстова европске књижевности од антике до данас; указати на поетичке и жанровске особености анализираних књижевних текстова у вези са проблемом хумора; у закључку подвући предности интердисциплинарног приступа проблему хумора, указати на ограничења когнитивистичког приступа и евентуално на могућности превазилажења тих проблема. | | | | | | | | | |
| 4. | Очекивани резултати, научна заснованост и допринос истраживања *(до 200 речи)* | | | | | | | | |
| Извршити систематизацију теорија хумора од антике до данас и допунити ову систематизацију теоријама из области когнитивних наука. Дефинисати хумор у когнитивистичкој перспективи с обзиром на појмове инконгруентности, изненађења, когнитивног оквира, појмовног сажимања. Понудити нову таксономију хуморних средстава у складу са у раду усвојеном когнитивистичком методологијом. Указати на могућности интердисциплинарне сарадње ужих когнитивистичких дисциплина са науком о књижевности. Указати на могућности анализе дужег наративног текста хуморног типа у вези са моделом појмовне метафоре, а посебно на улогу контекста при формирању и елаборацији такве метафоре. Показати потенцијале когнитивистички оријентисаних методологија при интерпретацији текстова европске и српске књижевности различитих епоха. | | | | | | | | | |
| 5. | Примењене научне методе *(до 300 речи)* | | | | | | | | |
| У раду ће бити примењене методе когнитивне лингвистике, когнитивне поетике и когнитивне психологије, као и методе преузете из семиотике, когнитивне наратологије, теорије могућих светова и теорија читања. | | | | | | | | | |
| Предложена тема се прихвата неизмењена | | | **ДА** | | | **НЕ** | | | |
| Коначан наслов теме докторске дисертације | | | Теорије хумора у когнитивистичким наукама и могућност њихове примене у проучавању наративног књижевног текста | | | | | | |
| **ЗАКЉУЧАК** *(до 100 речи)* | | | | | | | | | |
| У раду се истражује феномен хумора у когнитивистичким теоријама (когнитивној лингвистици, когнитивној поетици, когнитивној наратологији и когнитивној психологији) и могућност апликације закључака ових теорија при интерпретацији дужих наративних књижевних текстова хумористичког типа. Испитују се перспективе интердисциплинарне сарадње когнитивистичких дисциплина у ужем смислу са науком о књижевности и указује на могућности анализе дужег наративног текста у вези са моделом појмовне метафоре, а посебно на улогу контекста при формирању и елаборацији хуморне метафоре. Рад ће понудити могућност допуне когнитивистичких теорија хумора когнитивним методологијама модалног типа и понудити обрасце анализе хумористичког наративног текста који комбинује типично књижевнокритичке приступе тексту са ширим когнитивистичким приступима семиози. | | | | | | | | | |
| **ПОДАЦИ О КОМИСИЈИ** | | | | | | | | | |
| Број одлуке НСВ о именовању Комисије | | | | **8/18-01-005/20-019** | | | | | |
| Датум именовања Комисије | | | | **10. 9. 2020. године** | | | | | |
| **Р. бр.** | | **Име и презиме, звање** | | | | | **Потпис** | | |
| 1. | | Др Драгана Вукићевић, редовни професор | | | | председник |  | | |
| Српска књижевност | | | Филолошки факултет у Београду | |
| (Научна област) | | | (Установа у којој је запослен) | |
| 2. | | Др Снежана Милосављевић Милић, редовни професор | | | | ментор, члан |  | | |
| Српска и компаративна књижевност | | | Филозофски факултет у Нишу | |
| (Научна област) | | | (Установа у којој је запослен) | |
| 3. | | Др Дејан Милутиновић, ванредни професор | | | | члан |  | | |
| Српска и компаративна књижевност | | | Филозофски факултет у Нишу | |
| (Научна област) | | | (Установа у којој је запослен) | |
| Датум и место:  ……………………………… | | | | | | | | | |